Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: a 15/2000. (VII. 6.) OM rendelethez
Paragraph Index: 284

6. Az ismeretek ellenőrzési rendszere Az ismeretek ellenőrzési rendszere a tantervben előírt gyakorlati jegyek megszerzéséből, kollokviumok letételéből, a diplomamunka elkészítéséből, valamint a záróvizsgából tevődik össze. Minden gyakorlati foglalkozás gyakorlati jeggyel és minden előadás kollokviummal zárul. 6.1. A diplomamunka Európai Uniós témakört érintő szöveg fordítása, a felhasznált irodalommal és terminusjegyzékkel ellátva. Részei: 10 000 betűhely terjedelmű idegen nyelvű szöveg for- 2000/71. szám dítása magyarra az első és a második idegen nyelvből, 5000 betűhely terjedelmű magyar nyelvű szöveg fordítása az első idegen nyelvre, legalább 3000 betűhely terjedelmű értekezés a fordításban felmerült problémákról és háromnyelvű glosszárium készítése a dolgozat témaköréből. 6.2. A záróvizsga 6.2.1. A záróvizsgára bocsátás feltételei Az intézményi tantervben előírt követelmények teljesítése, valamint az opponens által elbírált és elfogadott diplomamunka. 6.2.2. A záróvizsga részei: — a diplomamunka megvédése, — zárthelyi fordítás (írásbeli): = 3000 betűhely terjedelmű szöveg fordítása első idegen nyelvről magyarra, = 3000 betűhely terjedelmű szöveg fordítása második idegen nyelvről magyarra, = 1500 betűhely terjedelmű szöveg fordítása magyarról első idegen nyelvre, — és/vagy komplex (konszekutív és szinkron) tolmácsvizsga első és második idegen nyelvből (szóbeli). 6.2.3. A záróvizsga eredménye A vizsgáztató bizottság által az írásbeli vizsgákra, valamint a diplomamunkára annak megvédése eredményeként adott érdemjegyek számtani középértékének, valamint a szóbeli vizsgákra adott érdemjegyek számtani középértékének az átlaga. A szociális és családügyi miniszter 6/2000. (VII. 6.) SZCSM rendelete a személyes gondoskodást nyújtó szociális intézmények szakmai feladatairól és működésük

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes